CELEX: 22012D0153
Language: hu
Date: 2012-09-28 00:00:00
Title: Az EGT Vegyes Bizottság 153/2012 határozata ( 2012. szeptember 28. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról

13.12.2012   
            
            
               HU
            
            
               Az Európai Unió Hivatalos Lapja
            
            
               L 341/1
            
         AZ EGT VEGYES BIZOTTSÁG 153/2012 HATÁROZATA
   (2012. szeptember 28.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló 854/2004/EK európai parlamenti és tanácsi rendelet I. mellékletének módosításáról szóló, 2011. július 27-i 739/2011/EU bizottsági végrehajtási rendeletet (1) be kell építeni az EGT-megállapodásba.
            
         
               (2)
            
            
               A 2075/2005/EK rendelet I. mellékletének a trichinella-vizsgálat egyenértékű módszereinek tekintetében történő módosításáról szóló, 2011. november 3-i 1109/2011/EU bizottsági végrehajtási rendeletet (2) be kell építeni az EGT-megállapodásba.
            
         
               (3)
            
            
               Az egyes román tejfeldolgozó létesítményekben feldolgozott, nem megfelelő nyers tej, valamint az ilyen létesítmények szerkezeti követelményeinek vonatkozásában a 852/2004/EK és a 853/2004/EK európai parlamenti és tanácsi rendeletben megállapított átmeneti intézkedésekről szóló 2009/852/EK határozat módosításáról szóló, 2011. december 21-i 2011/898/EU bizottsági végrehajtási határozatot (3) be kell építeni az EGT-megállapodásba.
            
         
               (4)
            
            
               Az egyes bolgár tejfeldolgozó létesítményekben feldolgozott, nem megfelelő nyers tej vonatkozásában a 853/2004/EK európai parlamenti és tanácsi rendeletben megállapított átmeneti intézkedésekről szóló 2009/861/EK határozat módosításáról szóló, 2011. december 21-i 2011/899/EU bizottsági végrehajtási határozatot (4) be kell építeni az EGT-megállapodásba.
            
         
               (5)
            
            
               Ez a határozat az állategészségügyet és élelmiszereket érintő jogszabályokra vonatkozik. Az EGT-megállapodás I. mellékletének a szektorális kiigazítások részében, valamint II. melléklete XII. fejezetének bevezetőjében leírtak alapján az állategészségügyet és az élelmiszereket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (6)
            
            
               Következésképpen az EGT-megállapodás I. és II. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének I. fejezete a következőképpen módosul:
   
               1.
            
            
               Az 1.1. rész 12. pontja (854/2004/EK európai parlamenti és tanácsi rendelet) a következő francia bekezdéssel egészül ki:
               
                           „—
                        
                        
                           
                              32011 R 0739: a Bizottság 2011. július 27-i 739/2011/EU végrehajtási rendelete (HL L 196., 2011.7.28., 3. o.).”
                        
                     
         
               2.
            
            
               A 6.1. rész 16. (852/2004/EK európai parlamenti és tanácsi rendelet) és 17. pontjában (853/2004/EK európai parlamenti és tanácsi rendelet) „A következő jogi aktusokban megállapított átmeneti rendelkezések alkalmazandók” címsort követő első francia bekezdés (2009/852/EK bizottsági határozat) az alábbi francia bekezdéssel egészül ki:
               
                           „—
                        
                        
                           
                              32011 D 0898: a Bizottság 2011. december 21-i 2011/898/EU végrehajtási határozata (HL L 345., 2011.12.29., 22. o.).”
                        
                     
         
               3.
            
            
               A 6.1. rész 17. pontjában (853/2004/EK európai parlamenti és tanácsi rendelet) „A következő jogi aktusokban megállapított átmeneti rendelkezések alkalmazandók” címsort követő második francia bekezdés (2009/861/EK bizottsági határozat) a következő francia bekezdéssel egészül ki:
               
                           „—
                        
                        
                           
                              32011 D 0899: a Bizottság 2011. december 21-i 2011/899/EU végrehajtási határozata (HL L 345., 2011.12.29., 28. o.).”
                        
                     
         
               4.
            
            
               A 6.2. rész 54. pontja (2075/2005/EK bizottsági rendelet) a következő francia bekezdéssel egészül ki:
               
                           „—
                        
                        
                           
                              32011 R 1109: a Bizottság 2011. november 3-i 1109/2011/EU végrehajtási rendelete (HL L 287., 2011.11.4., 23. o.).”
                        
                     
         2. cikk
   Az EGT-megállapodás II. melléklete XII. fejezetének 54zzzh. pontjában (852/2004/EK európai parlamenti és tanácsi rendelet) „A következő jogi aktusokban megállapított átmeneti rendelkezések alkalmazandók” címsort követő első francia bekezdés (2009/852/EK bizottsági határozat) a következő francia bekezdéssel egészül ki:
   
               „—
            
            
               
                  32011 D 0898: a Bizottság 2011. december 21-i 2011/898/EU végrehajtási határozata (HL L 345., 2011.12.29., 22. o.).”
            
         3. cikk
   A 739/2011/EU és az 1109/2011/EU rendeletnek, valamint a 2011/898/EU és a 2011/899/EU határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2012. november 1-jén lép hatályba, feltéve, hogy az EGT Vegyes Bizottság az EGT-megállapodás 103. cikkének (1) bekezdésében előírt összes bejelentést megkapta (5).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. szeptember 28-án.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
      
   
   
      (1)  HL L 196., 2011.7.28., 3. o.
   
      (2)  HL L 287., 2011.11.4., 23. o.
   
      (3)  HL L 345., 2011.12.29., 22. o.
   
      (4)  HL L 345., 2011.12.29., 28. o.
   
      (5)  Alkotmányos követelmények fennállását nem jelezték.